Chipo Chung

Chipo Tariro Chung (Dar es Salaam, 1977ko abuztuaren 17a) Tanzanian jaiotako aktore eta aktibista zimbabwearra da, hainbat telesail britainiarretan parte hartzeagatik da ezaguna. Gaur egun Londresen bizi da.

 Biografia 
Aita Rugare Gumbo zimbabwearra eta ama Fay Chung txinatarra ditu eta Rhodesiako (gaur egungo Zimbabwe) gerratik ihes egin ondoren Dar es Salaam hirian errefuxiaturik zeudela jaio zen Chipo. Izenak "oparia" esan nahi du shona hizkuntzan. Aurreneko bi urteak Mozambikeko errefuxiatu esparruetan bizi izan ondoren Zimbabwera itzuli zen familia, Harare hiriburura, eta Over the Edge antzerki konpainian graduatu zen. Aita Zimbabweko gobernuan agintzen zuen alderdiko kidea zen eta ama Hezkuntza ministroa.

Chipok 18 urte zituela ama Nazio Batuen Erakundean lan egitera Estatu Batuetara joan zen eta alaba berarekin eraman zuen. Yale Unibertsitatean ikasi ondoren Londresko Royal Academy of Dramatic Art (RADA) akademian graduatu zen 2003an. Londresen antzerkian hasi zen lanean eta ildo politiko nabarmena zuten antzezlanak egin zituen, Talking to Terrorists (Royal Court Theatre), The Overwhelming (Royal National Theatre) eta Fallujah (Condoleezza Rice-ren rola betez), baina Helen Mirren aktorearekin batera Fedra antzezlan klasikoan ere egin zuen lan.

2007 eta 2008an Doctor Who telesail ospetsuan atal bana egin zituen pertsonai desberdinen paperean. Beste telesail britainiar batzutan ere agertu zen, paper garrantzitsuena Camelot telesailean betez, Vivian zerbitzaria izan zen 8 ataletan.

2015ean Estatu Batuetako A.D. The Bible Continues telesail biblikoan rol garrantzitsua izan zuen, Maria Magdalena izan zen hain zuen ere, eta Into the Badlands telesailean ere 14 ataletan agertu zen The Master liderraren paperean.

 Aktibismoa 
SAFE-Kenya elkartea sortu zuen Nick Redingekin batera. Antzerkiaren bidez aldaketa sozialak bultzatu nahi dituen elkartea da, GIB birusean eta klitoriaren ablazioan zentratzen da bereziki. Peace Direct elkartean ere hartzen du parte, Zimbabwen bakearen alde lan egiten duen emakume taldea da. RADA Council eta Britainia Handiko International Committee for Artists' Freedom (ICAF) elkarteetako kide ere bada.

 Filmografia 
 Filmeak 
 Urtea Filma Pertsonaia Oharrak 2005  Proof  Unibertsitateko laguna  2007  Sunshine  Icarus II (ahotsa)  2009  In the Loop  Annabelle Hsin  2011  360  Editorea  2012  Labalaba, He'll Return  Atika  laburmetraia 2013  Red Zone  Starling (ahotsa)  laburmetraia 2014  Beyond Plain Sight  Agnes Takahata  laburmetraia 2018  Thomas & Friends: Big World! Big Adventures!    ahotsa

 Telesailak 
 Urtea Filma Pertsonaia Oharrak 2003  Absolute Power  Miriam  atal bakarra 2007  Dalziel and Pascoe  Layla Jadwin  2 atal 2007–2008  Doctor Who  Chantho eta Etorkizun esataria  2 atal 2007  Holby City  Dr. Nicola Wood  atal bakarra 2008  The Last Enemy  Lucy Fox  2 atal 2009  Casualty  Dan Dan  atal bakarra 2009  National Theatre Live  Ismene  atal bakarra 2010  Identity  Michelle Fielding  atal bakarra 2011  Camelot  Vivian  8 atal 2012  Sherlock  Presenter  atal bakarra 2015  Fortitude  Trish Stoddart  5 atal 2015  A.D. The Bible Continues  Maria Magdalena  12 atal 2015  From Darkness  Jemima Greer  atal bakarra 2016  Thirteen  Alia Symes  3 atal 2017–2019  Into the Badlands  The Master liderra  14 atal 2018  Thomas & Friends  Hong-Mei  ahotsa

 Bideo-jokoak 
 Urtea Bideo-jokoa Pertsonaia 2017  Hellblade: Senua's Sacrifice  Narratzailea

 Mugikorrerako aplikazioak 
 Urtea Aplikazioa Pertsonaia 2017  Deep Time Walk  Zientzilaria

 Erreferentziak 

 Kanpo estekak 
 Aktorearen IMDBko fitxa irakurgai 

Kategoria:Zimbabweko aktoreak
Kategoria:Yale Unibertsitateko ikasleak
Kategoria:Emakume aktoreak
Kategoria:Zimbabweko emakumeak